Rikunarita-ORG/Wikinium huggingface dataset:
# Vichipedie

La **Vichipedie** e je une enciclopedie libare, basade su Internet che e dopre il software wiki. Il contignût al è zontât di utents volontariis e il progjet al è sponsorizât de fondazion Wikimedia. E à edizions in plui di 200 lenghis di dut il mont e inclût sei argoments classics par une enciclopedie, sei elements che a son plui leâts a lunaris, sei argoments di atualitât. Il so fin al è di creâ e distribuî une enciclopedie libare in plui lenghis che si pues; il sît de Vichipedie al è un dai plui visitâts te rêt Internet, cun cirche 60 milions di contats ogni dì.

Dut il contignût de Vichipedie al è dât fûr cule licence *GNU Free Documentation License* (GFDL), che e lasse la pussibilitât di tornâlu a distribuî, creâ progjets derivâts e ancje doprâlu par ûs comerciâl, a pat di segnalâ i siei autôrs e garantî che il gnûf contignût al sei ancjemò disponibil sot de stsse GFDL.

## La tecnologjie daûr de Vichipedie

La Vichipedie e ricêf plui di 2000 richiestis al secont; il trafic al è gjestît di plui di 200 servidôrs
La Vichipedie e dopre il software libar Mediawiki suntun cluster di servidôrs logâts in Floride e in trê altris puescj ator pal mont: 202 machinis in Floride, 3 dongje Parîs, 11 a Amsterdam e 23 tes instalazions coreanis di Yahoo!. MediaWiki e je la fase III dal program. Al inizi, la Vichipedie e doprave UseModWiki creât di Clifford Adams (fase I). Tai prins timps pai leams si scugnive doprâ la convenzion CamelCase; po chest probleme al è stât risolt e al è stât pussibil doprâ lis doplis parentesis. Intal Zenâr dal 2002 si è passâts a un motôr wiki in PHP suntune base di dâts MySQL; chest program, fase II, al è stât scrit apueste pe Vichipedie di Magnus Manske. Plui tart a son stâts implementâts un grum di mioraments par stâ daûr ae difusion e al ûs simpri plui grant dal progjet. Finalmentri, il software al fo tornât a scrivi di Lee Daniel Crocker. Instalade tal Lui dal 2002, cheste fase III dal program e je stade clamade MediaWiki. E je dade fûr sot de licence GNU GPL e al ven doprât di ducj i progjets de fondazion Wikimedia.

## La edizion furlane

La edizion furlane di Wikipedia, clamade Vichipedie par adatâsi ae lenghe e ae grafie furlane, e je nassude ai 25 di Zenâr dal 2005 e ai 14 di Lui dal 2006 a sin rivâts a vê 1000 vôs; ai 22 di Avrîl 2007, cu la vôs Laurenzi si à rivât a cuote 2000 vôs, cuntun increment notevul. Al moment il numar di vôs inte Vichipedie al è di 5 006.

## Cjale ancje

* La liste complete des Vichipediis
# Spagne

|  |
| --- |
| **Spagne** |
|  |
| **Informazions** |
| **Nomenance** | Reino de España |
| **Lenghe ufiziâl** | spagnûl |
| **Capitâl** | Madrid |
| **Politiche** |
| **Forme di guvier** | Monarchie constituzionâl |
| **Cjâf dal stât** | Felipe VI |
| **Cjâf dal guvier** | Pedro Sánchez |
| **Indipendence** | 1716 |
| **Jentrade inte ONU** | 14 di Dicembar 1955 |
| **Gjeografie** |
| **Continent** | Europe |
| **Fûs orari** | UTC +1 |
|  |
| **Superficie** |
| **Superficie Totâl** | 504.645 |
| **Intal mont** | 53° |
| **% di aghe** | 1,04% |
| **Popolazion** |
| **Popolazion totâl** | 44.108.530 ab. |
| **Intal mont** | 28° |
| **Densitât** | 87,2 ab./km2 |
| **Economie** |
| **Monede** | Euro |
| **Consum energjie** | 0,59 kWh/ab. |
|  |
| **Domini di prin nivel** | .es |
| **Prefìs tel. internazionâl** | +34 |
| **Plache automobilistiche** | E |
| **Imni nazionâl** | Marcha Real |
| **Fieste nazionâl** | 12 di Otubar |
|   |

La **Spagne** e je un stât de Europe ocidentâl che al fâs part de Union Europeane dal 1n di Zenâr dal 1986. E confine a Ovest col Portugal e a Nord cun le France. E je une monarchie parlamentâr, e il cjâf di stât al è il re Felipe VI.

## Gjeografie

La Spagne e ocupe cirche l'84 par cent de penisule iberiche, e si slargje dai Pireneis a Est fin tal Ocean Atlantic a Ovest. E je bagnade ancje dal Mar di Cantabrie (Nord) e dal Mar Mediterani e dal Mar des Balearis a (Sud-Est).
Te ponte plui a Sud de penisule si cjate il Stret di Gjibiltere, che separe Spagne e Maroc, e che tal pont plui stret al è un braç di mâr di dome 13 chilometris.

Lis isulis plui impuartantis a son lis Balearis, tal Mâr Mediterani, e lis Canariis, tal Atlantic a cirche 100 km de cueste de Afriche.

## Regjons

La Spagne e je dividude in 17 regjons autonomis, dividudis a lôr volte in 50 provinciis; in plui, a esistin dôs citâts autonomis, Ceuta e Melilla.

## Storie

La storie moderne de Spagne e scomençà tal 1492, cuant che la fin de Reconcuiste e consintì di zontâ scuasit dutis lis regjons che vuê a fasin part dal paîs, cu la ecezion de Navarre, unide al paîs dome tal 1512.

## Viôt ancje

* Spagne - España
* Gran Vía, Madrid
* Toledo
* Cordoba
* Avila
* Granada
* Poblet
* Segovia
* Gibraltar
* Sierra Nevada

## Leams

|  |  |  |
| --- | --- | --- |
|  | Stâts membris de Union Europeane |  |

 Austrie ·  Belgjiche ·  Bulgarie ·  Republiche Ceche ·  Cipri ·  Cravuazie ·  Danimarcje ·  Estonie ·  Finlande ·  France ·  Gjermanie ·  Grecie ·  Irlande ·  Italie ·  Letonie ·  Lituanie ·  Lussemburc ·  Malte ·  Ongjarie ·  Paîs Bas ·  Polonie ·  Portugal ·  Romanie ·  Slovachie ·  Slovenie ·  Spagne ·  Svezie
# Montneri

|  |
| --- |
| **Montneri** |
|  |
| **Informazions** |
| **Nomenance** | Crna Gora/Црна Гора |
| **Lenghe ufiziâl** | Serb e Montnerin |
| **Capitâl** | Podgorice |
| **Politiche** |
| **Forme di guvier** | Republiche parlamentâr |
| **Cjâf dal stât** | Jakov Milatović |
| **Cjâf dal guvier** | Duško Marković |
| **Indipendence** | 3 di Jugn 2006 da Serbie e Montneri |
| **Jentrade inte ONU** | 27 di Jugn 2006 |
| **Gjeografie** |
| **Continent** | Europe |
| **Fûs orari** | UTC +1 |
|  |
| **Superficie** |
| **Superficie Totâl** | 13.812 km2 |
| **Intal mont** | 157° |
| **% di aghe** | 0.01% |
| **Popolazion** |
| **Popolazion totâl** | 629.355 ab. |
| **Intal mont** | 161° |
| **Densitât** | 48 ab./km2 |
| **Economie** |
| **Monede** | Euro |
|  |
| **Domini di prin nivel** | .me |
| **Prefìs tel. internazionâl** | +382 |
| **Plache automobilistiche** | MNE |
| **Imni nazionâl** | Oj, svijetla majska zoro |
| **Fieste nazionâl** | 13 di Lui,  |

Al **Montneri** al è un stât de penisule balcaniche. Al confine cu la Cravuazie a ovest, cu la Bosgne-Erzegovine a nord-ovest, cu la Serbie a nord-est, cul Cossovo a est e la Albanie a sud-est.

| Portâl UE | Union Europeane (UE) |  |
| --- | --- | --- |
| **Stâts membris:** Austrie | Belgjiche | Bulgarie | Cipri | Cravuazie | Danimarcje | Estonie | Finlandie | France | Gjermanie | Grecie | Irlande | Italie | Letonie | Lituanie | Lussemburc | Malte | Ongjarie | Paîs Bas | Polonie | Portugal | Republiche Ceche | Romanie | Slovachie | Slovenie | Spagne | Svezie |
| **Stâts candidâts a jentrâ te UE che a àn za scomençât i negoziâts:** Albanie | Macedonie dal Nord | Montneri | Serbie | Turchie |
| **Stâts candidâts a jentrâ te UE:** Bosgne e Erzegovine | Moldavie | Ucraine |
| **Stâts potentenziâi candidâts:** Gjeorgje | Kosovo |
| **Stâts che a erin part de UE** Ream Unît |
# Diplomazie

Ger van Elk, *Symmetry of Diplomacy*, 1975, Groninger Museum.
La **diplomazie** e je l'art e la pratiche di puartâ indevant tratativis cun personis acreditadis (ven a stâi che àn il diplome dal diplomatic). Di solit a si riferìs aes tratativis internazionâls, discussions tra i diviers stâts dal mont su cuistions economichis, politichis, cumierç, vueris e acuarts di pâs. I tratâts internazionâi a son difat inmaneâts dai diplomatichis prime di jessi firmâts dai politics.

In sens informâl, la diplomazie e je ancje l'ûs di tatichis par vuadagnâ un vantaç strategjic in cualchi cjamp.

## Formis di diplomazie

Lis formis di diplomazie a son dôs: chê bilaterâl, afrontade in gjenar intes ambassadis e intes visitis di stât, e chê multilaterâl, che si fâs scomençâ cul Congrès di Viene dal 1815; la plui impuartante istituzion di diplomazie multilaterâl e je l'ONU.

La sede di New York dal ONU, la plui grande organizazion diplomatiche
Une tierce forme di diplomazie e je ancje chê regjonâl, che e je une forme di diplomazie multilaterâl ma ristrete ai stâts di une cierte aree.

## Storie

Model:Commonscat
# Messic

Il **Messic** (non uficiâl *Estados Unidos Mexicanos*) è je une republiche democratiche de Americhe setentrionâl formade di 32 stâts federâts. La sô capitâl e je Citât dal Messic.